Այնուհետեւ խօսք առաւ Բերիոյ Հայոց Թեմի Առաջնորդ Գերշ. Տէր Շահան Սրբ. Արք. Սարգիսեանը եւ անդրադարձաւ համացանցի դրական ու բացասական կողմերուն՝ մասնակիցները հրաւիրելով գիտակցութեամբ եւ լեզուի անաղարտ պահպանման համար նախանձախնդրութեամբ աշխատելու։ Սրբազան հայրը գնահատեց Համազգայինը իր մշակութային առաքելութեան համար, ապա շնորհաւորեց Ազնիւ Արապաճեանի «Արեւմտահայերէն Ուիքիփետիա»ի զարգացման գծով տարած աշխատանքը։